מה הבעיה?

**מה הבעיה?** היא סדרת נעורים שנוצרה ונכתבה על ידי ירון ארזי וליאור ירון עבור ערוץ זום ב-yes. הסדרה עוקבת אחרי עמליה, רותם וליבי, שלוש חברות הפותחות משרד לפתרון בעיות בבית ספרן.

הפרק הראשון של העונה הראשונה עלה לשידור ב-24 בדצמבר 2023 והפרק האחרון ב-24 בינואר 2024. העונה השלישית שודרה בין התאריכים 3 ביוני ל-22 ביוני 2025. ב-28 ביוני 2025 הסדרה חודשה לעונה רביעית. למרות שהעונה הרביעית הייתה עתידה לעלות במהלך חודש מאי 2026, חברת yes החליטה כי בעקבות מבצע שאגת הארי העונה תוקדם ותעלה לשידור ב-5 במרץ 2026. 

## סקירה
### סקירת הסדרה

### רקע עלילתי
הסדרה עוקבת אחרי שלוש החברות הכי טובות **עמליה** (ירדן אריש), **ליבי** (דנה בן סימון) ו**רותם** (עדי רכבי), שמתייעצות אחת עם השנייה על הכול, ומחליטות לפתוח משרד לפתרון בעיות בבית ספרן שנמצא בניהול היועצת **דבורית** (מירב פלדמן) שממלאת את מקומו של מנהל בית הספר לאחר שעבר תאונת אופניים. בכל פרק השלישייה פותרת בעיה אחרת, ובסופו קיים דיאלוג בין עמליה לילד שהבעיה קרתה בגללו.

## צוות השחקנים והדמויות
### תלמידי בית הספר אלונים
* **עמליה פרץ ** (ירדן אריש) – חברתן הטובה ביותר של רותם וליבי, הפותחת משרד לפתרון בעיות עמן ובמקביל הוריה התגרשו ללא ידיעתן של חברותיה. עומר עוזר לה לשמור על סוד זה, ובתקופה זאת השניים מתקרבים ועמליה אף מתאהבת בעומר. בסוף העונה, עומר נפרד ממאי ונהיה בן זוגה של עמליה. בעונה השנייה עמליה נפרדה ממנו לאחר שמאי סיפרה לה שהשועלים עובדים עם לי בירן. בסוף העונה השלישית חוזרת אל עומר. בעונה הרביעית היחסים שלהם במשבר בגלל גלי.
***ליבי קליין ** (דנה בן סימון) – חברתן הטובה ביותר של עמליה ורותם, הפותחת עמן משרד לפתרון בעיות. שונאת את הצמד מאי-מאיה, המנסות "להעיף" אותה מחוג ההיפ הופ. ליבי היא נערה מעופפת, מצחיקה ואף טיפשה מעט. אוכלת לאט מאוד. יש לה את המספרים של כמעט כל המפורסמים בארץ. אוהבת להמציא ראשי תיבות. מאומצת.
* **רותם גרנות** (עדי רכבי) – חברתן הטובה ביותר של עמליה וליבי, הפותחת עמן משרד לפתרון בעיות. עורכת העיתון של בית הספר "מי מה מו". שונאת את גרושקה, אך במהלך הסדרה מתחילה לחבב אותו, בסוף העונה נהיית בת הזוג של גרושקה. רותם היא נערה חכמה, צינית ומפוקסת שיודעת מה היא רוצה.
* **עומר דהן** (יהונתן שתיוי) – בן זוגה של מאי וסולן להקת "השועלים". מכונה לעיתים על ידי רותם "בילת" (קיצור של בלתי נסבל). בפרק הראשון נפרד ממאי אך חוזר אליה בפרק השני. מתקרב לעמליה ומתאהב בה, ואף כותב עליה שיר. בסוף העונה עומר נפרד ממאי ונהיה בן זוגה של עמליה. בעונה השנייה עמליה נפרדה ממנו. בסוף העונה השלישית חוזר אל עמליה. בעונה הרביעית היחסים שלהם במשבר בגלל גלי.
* **מאי שקדי** (נטע אורבך) – בת זוגו של עומר (לשעבר) וחברתה הטובה ביותר של מאיה הנמצאת כחלק מצמד הנקרא "מאי-מאיה". שונאת את עמליה לאחר שזו מתחילה להתקרב לעומר. עוזרת למאיה לנסות להעיף את ליבי מחוג ההיפ-הופ. עומר נפרד ממנה בסוף העונה הראשונה, בעונה הרביעית מנסה לנקום בעמליה לאחר שלקחה לה את עומר ועושה זאת בדרכים שונות אך לא מצליחה.
***מאיה בן מאיר** (אריאל אלמוג) – חברתה הטובה ביותר של מאי הנמצאת כחלק מצמד הנקרא "מאי-מאיה". שונאת את ליבי ואף מנסה להעיף אותה מחוג ההיפ-הופ, בעונה השלישית התחברה איתה לאחר שהיא ומאי נפרדו, ולבסוף חזרה להיות חברתה של מאי. בת זוגו של לביא.
* **גיא גרושקה** (דניאל לנדור) – מאוהב ברותם ואף אובססיבי אליה. אחראי יחד עם רותם על עיתון בית הספר: "מי מה מו". בסוף עונה 1 נהיה בן זוגה של רותם ובעונה השלישית מתחיל להבין אותה.
* **דניאל** (הילל גזית) (עונות 2-4) – תלמיד חדש בבית ספר. הבן של בן הזוג של אמא של עמליה.
***בן** (אלון דיקויי) – חברו הטוב ביותר של עומר. הכותב והמלחין של להקת השועלים מאוהב בגלי.
* **יובל ג'ובה** (אילון שנער) – חברו הטוב ביותר של רוי. המתופף של להקת השועלים. בעונה הרביעית שבר את היד והוחלף על ידי גלי.
* **רוי** (מתן דסה) – חברו הטוב ביותר של ג'ובה. הקלידן של להקת השועלים.
* **גלי** (יעל סלונים) (עונה 4) – סקייטרית, מלמדת את "השועלים" לגלוש בשביל הקליפ שלהם. לאחר שג'ובה נפצע מחליפה אותו כמתופפת "השועלים".
***לילי** (יהלי נעים) (עונה 1) – חברתו של רוי. שיקרה שהייתה צריכה ללכת לצימר עם המשפחה.
***נוי** (עמית מרקוס) – בת דודתה הגאונה והצינית של ליבי. אין לה חיים חברתיים מחוץ למעבדה.
***אלי** (מור עזריה) (עונה 1) – חברתה הטובה ביותר של נעם. שחקנית כדורשת מצטיינת.
* **נעם** (ליאן בן ישי) (עונה 1) – חברתה הטובה ביותר של אלי. שחקנית כדורשת. מפחדת לישון מחוץ לבית.
* **איתי** (יונתן בר-אור) (עונה 1) – מתמודד לתפקיד יו"ר מועצת התלמידים. בן למשפחה של "ווינרים".
* **עידו בר זאב** (ליעד פאר) – תלמיד מופרע. נכדו של מנהל בית הספר לשעבר.
* **אייל** (איתמר אור) (עונה 1) – תלמיד כיתה ט' על הרצף האוטיסטי.
* **עילי** (אדם ניניו) (עונה 1) – תלמיד כיתת תיאטרון אשר מפחד לרדת למחסן תלבושות
* **אביגיל** (תמר-חני בראוס) (עונה 1) – גותית עם בעיית אקנה.
* **נהוראי** (אור באום) (עונה 1) – העוזר של נוי שמאוהב בה.
* **יניב** (איתי להב) (עונה 1) – קפטן נבחרת הכדורסל של בית הספר.
* **אלונה** (ליה שיר) (עונה 1) – חברתה הטובה של קרני, שרצתה להכיר חברות חדשות.
* **בארי** (אורח בעונה 2) – ילד שיואב מציק לו.
* **שי** (קים בן שמעון) (עונה 3) – תלמידת בעיה.
* **לביא** (גלעד בן-יוסף) (עונה 4) – בן הזוג האובססיבי של מאיה. מאיה נפרדה ממנו בסוף העונה לאחר שעזרו לה להבין שהיא נמצאת במערכת יחסים רעילה.
* **נעמה** (ליהיא מבל) (עונה 4) – חברתה הטובה של רוני ואמילי, עשתה רשימה שמדרגת בנות בשירותים של הבנים.

### צוות בית הספר
* **דבורית** (מירב פלדמן) – יועצת בית הספר המחליפה את המנהל לאחר שעבר תאונת אופניים. חוששת למקומה כיועצת לאחר פתיחת המשרד. מפוטרת על ידי כליפא בסוף העונה הרביעית אך מצליחה להביאו לפיטורים.
* **דורון כליפא** (מיכאל הנגבי) (עונה 4) – מנהל בית הספר, בסוף העונה הרביעית החבורה ודבורית מעיפים אותו מתפקיד המנהל מכיוון שפיטר את דבורית על מנת להעסיק את אימו.

### המשפחות
* **דודי** (רותם קינן) – אביה של עמליה והגרוש של איילת.
* **איילת** (אפרת בן יעקב פלג) – אמה של עמליה וגרושתו של דודי.
* **תמרי** (ליאור ארנון) – אחותה של עמליה.

## פרקים
### עונה 1

### עונה 2

### עונה 3

### עונה 4

## הפקה
### ליהוק וצילומים
בקיץ 2023, החלו הצילומים לסדרה ובמהלכם החלו להתפרסם שמותיהם של שחקניה ופרטים מועטים על הדמויות.

## הפצה

העונה הראשונה של הסדרה כללה 20 פרקים ועלתה לשידור לראשונה ב-24 בדצמבר 2023 עד 24 בינואר 2024, והחלה לתפוס תאוצה בזמן קצר.

ב-25 בינואר 2024, יום לאחר שידור הפרק האחרון של העונה הראשונה, עמוד האינסטגרם והטיקטוק של ערוץ זום פרסם כי הסדרה חודשה לעונה שנייה.

כפי שהוכרז, העונה השנייה כללה 12 פרקים ועלתה לשידור ב-3 בפברואר 2025 עד 23 בפברואר של אותה השנה. כמה ימים לאחר מכן, לאחר שצופים רבים זעמו על קיצור הפרקים מ20 פרקים לשנים עשר, הוכרזה עונה שלישית.

כפי שהוכרז שנית, העונה השלישית של הסדרה עלתה ב-3 ביוני 2025 עד 22 ביוני של אותה השנה, וכללה 11 פרקים בלבד.

ב-28 ביוני 2025 הוכרז כי תהיינה לסדרה עונה רביעית ונוספת, שעתידה לעלות במהלך מאי 2026. עם זאת, ב-2 במרץ 2026 חברת Yes הכריזו כי בעקבות מבצע שאגת הארי והמלחמה השנייה בין מדינת ישראל לאיראן, העונה תוקדם ליציאה, והפרק הראשון עלה לשידור ב-5 במרץ 2026.

## פרסים ומועמדויות

## קישורים חיצוניים

* 

## הערות שוליים

קטגוריה:קומדיות נעורים ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:ערוץ זום: תוכניות וסדרות
קטגוריה:yes הטלוויזיה בלוויין: תוכניות וסדרות
קטגוריה:סדרות נעורים ישראליות